Blåhvalerne:
I et helårligt førskoleforløb samles de største kommende skole startere på en gruppe/ afdeling. Perioden er april-slutningen af Marts. Der er fokus på forskellige relevante aktiviteter i forhold til alder og kommende skolestart.

Vi har en legende tilgang til læring, sociale kompetencer, selvhjulpen hed, selvkontrol, selvstændighed, tal/bogstaver, kreativitet, emner, brobygning med skolerne m.m.

Det vil være en vekselvirkning mellem voksenstyrede planlagte aktiviteter/temaer, spontane aktiviteter ud fra børnenes ønsker og initiativer

**Pædagogiske overvejelser og planlægning:**

Børn i 4/5-årsalderen er aktive, nysgerrige børn, der undersøger og udforsker verden.

De udvikler sig i fællesskabet og i samspillet med omgivelserne. Legen er vigtig for barnets trivsel og læring.

De udvikler sproget, motoriske færdigheder, legerelationer og sociale kompetencer.

Børnene begynder at vise større interesse for tal, bogstaver, viden om sig selv og omverdenen.

Barnets naturlige lyst til læring er omdrejningspunktet.

Barnet har brug for en vekselvirkning mellem en tryg base og passende udfordringer for at udvikle robusthed og livsduelighed.

Vi arbejder på, at alle børn skal trives, udvikles og føle sig som en del af fællesskabet.

Vi stort fokus på sociale kompetencer og inklusion – eks. at lege sammen, at lytte, vente på tur, at fortælle, være gode ved hinanden, sociale spilleregler, respekt for forskellighed og konflikthåndtering i børnehøjde.

Børnene kan og vil mange ting selv. Vi støtter dem i udvikling af selvhjulpen hed og selvstændighed eks. af/påklædning, oprydning, holde styr på egne ting.